Bituriges Cubi
Bituriges Cubi fuerunt populus Galliae antiquae stirpis Celtarum, lingua Gallica loquentes. A tempore belli Gallici a Caesare annis fere 58-51 a.C.n. gesti, Bituriges Cubi sicut populi vicini sub imperio Romano comprehensi sunt. Civitatem Biturigum in provincia Aquitania constituerunt, urbe capitali Avarico. Saeculo fere IV p.C.n. dioecesis Bituricensis ecclesiae Christianae constituta est, eisdem fere limitibus quibus civitas Gallica, Avarico sede episcopali.